Seneca, Medea, Pars 3, Choir song, Anapaests, NOT to be taken seriously!
Channel: Musa Pedestris
Date: 2020-08-22

- -      v  v -        -    v v     -    -
Audax nimium, qui freta primus

v v    -       v   v-   -   v v   -   -
rate tam fragili perfida rupit

-     -      v    v -    -      -    v    v -
terrasque suas post terga uidens

v  v   -      v  v  -       -  v v    -  -
animam leuibus credidit auris,

  v   v -   v   v -        -     v v   -    -
dubioque secans aequora cursu      

  v v-   v   v - -  v v   -    -                        
potuit tenui fidere ligno

-    -     -  -      -    -      v   v -
inter uitae mortisque uices

  v   v -       v  v- -    v v  -     -
nimium gracili limite ducto.

Nondum quisquam sidera norat,
stellisque, quibus pingitur aether,                              310
non erat usus, nondum pluuias
Hyadas poterat uitare ratis,
non Oleniae lumina caprae,
nec quae sequitur flectitque senex
Attica tardus plaustra Bootes,                              315
nondum Boreas, nondum Zephyrus
     nomen habebant.
Ausus Tiphys pandere uasto
     carbasa ponto
legesque nouas scribere uentis:                              320
nunc lina sinu tendere toto,
nunc prolato pede transuersos
captare notos, nunc antemnas
medio tutas ponere malo,
nunc in summo religare loco,                              325
cum iam totos auidus nimium
nauita flatus optat et alto
rubicunda tremunt sipara uelo.
     Candida nostri saecula patres
uidere procul fraude remota.                              330
sua quisque piger litora tangens
patrioque senex factus in aruo,
paruo diues nisi quas tulerat
natale solum non norat opes.
Bene dissaepti foedera mundi                              335
traxit in unum Thessala pinus
iussitque pati uerbera pontum
partemque metus fieri nostri
     mare sepositum.
Dedit illa graues improba poenas                              340
per tam longos ducta timores,
cum duo montes, claustra profundi,
hinc atque illinc subito impulsu
uelut aetherio gemerent sonitu,
spargeret arces nubesque ipsas                              345
     mare deprensum.
Palluit audax Tiphys et omnes
labente manu misit habenas,
Orpheus tacuit torpente lyra
ipsaque uocem perdidit Argo.
     Quid cum Siculi uirgo Pelori,                              350
rabidos utero succincta canes,
omnis pariter soluit hiatus?
quis non totos horruit artus
totiens uno latrante malo?
Quid cum Ausonium dirae pestes                              355
uoce canora mare mulcerent,
cum Pieria resonans cithara
     Thracius Orpheus
solitam cantu retinere rates
paene coegit Sirena sequi?                              360
Quod fuit huius pretium cursus?
     aurea pellis
maiusque mari Medea malum,
merces prima digna carina.
     Nunc iam cessit pontus et omnes
     patitur leges:                              365
non Palladia compacta manu
regum referens inclita remos
     quaeritur Argo++
quaelibet altum cumba pererrat.
Terminus omnis motus et urbes
muros terra posuere noua,                              370
nil qua fuerat sede reliquit
     peruius orbis:
Indus gelidum potat Araxen,
Albin Persae Rhenumque bibunt++
uenient annis saecula seris,                              375
quibus Oceanus uincula rerum
laxet et ingens pateat tellus
Tethysque nouos detegat orbes
nec sit terris ultima Thule.